kardosdrur/scandi-wiki huggingface dataset:
Metro Atlanta

Atlanta-Sandy Springs-Marietta i den amerikanske delstat Georgia, også benævnt Metro Atlanta, er et storbyområde i det sydøstlige USA, bestående af 28 amter (counties).  Ved folketællingen i 2000 havde området et indbyggertal på 4.247.981, mens dets folketal i 2006 blev anslået til 5.138.223 mennesker.  Ifølge samme anslåede folketal, er de 28 amter i Metro Atlanta det hurtigstvoksende storbyområde i USA.

Metro Atlanta er det 9.-største storbyområde i USA, mens byen Atlanta alene kun er den 35.-største i landet, primært på grund af dens store udbredelse og manglende evne til at annektere nabobyer, som det er tilfældet med eksempelvis storbyerne Charlotte, San Diego og Phoenix.

Atlantas indbyggertal efter Combined Statistical Area-metoden lå i 2000 på 4.584.234.  Per 1. juli 2006 anslås indbyggertallet til at være 5.478.667.

Amter
Anslåede folketal for amterne i området.

Hovedby
 Atlanta (international lufthavn: Hartsfield-Jackson Atlanta International Airport)

Edge cities (fhv. sovebyer)
"Edge cities" beskriver på amerikansk en relativt ny koncentration af erhverv, indkøbs- og underholdningsmuligheder, uden for et traditionelt byområde, i hvad der indtil for nylig har været et forstadsområde primært anvendt til beboelse eller en halvlandlig bebyggelse.  På dansk er det delvist sammenligneligt med forhenværende sovebyer.

Sandy Springs/Dunwoody
Cumberland
Kennesaw (bymidten)
Marietta
Smyrna 
Alpharetta 
Peachtree City

Større forstæder
Flere end 10.000 indbyggere.

Mindre forstæder
Færre end 10.000 indbyggere.

Andre bebyggelser i området
Bebyggelser med færre end 10.000 indbyggere, og som i daglig tale ikke anses for at være en del af storbyområdet.

CDP betyder "Census-designated place", et sted der af statistiske hensyn er defineret af folketællingskontoret, af mangel på en egentlig by med eget bystyre.

Atlanta
Storbyområder
Camp Woodward

Woodward Camp er en amerikansk summercamp beliggende i staten Pennsylvania. Den fokuserer på adrenalinsport og tilbyder kurser i gymnastik, cheerleading, skating (herunder BMX, inline, skating, etc.).

Woodward har også to mindre camps, henholdsvis Lake Owen og Woodward West.

Eksterne henvisninger 
 Officiel hjemmeside

Bygninger, konstruktioner og anlæg i Pennsylvania
Erna

Erna er et pigenavn svarende til drengenavnet Ernst, der betyder "alvor". Der er tale om en kortform af Ernestine (femininumsdannelse af Ernst).

Erni er en variant af navnet, der anvendes på dansk.

1. januar 2013 var der 4229, der hed Erna i Danmark, mens der var 36 kvinder og 7 mænd, som hed Erni.

Kendte personer med navnet 
 Erni Arneson, dansk skuespiller.
 Erna Hamilton, dansk grevinde og forfatter.
 Erna Juel-Hansen, dansk forfatter og oversætter.
 Erna Solberg, norsk politiker og partileder for Høyre.

Navnet i fiktion 
 "Erna Iversen" er en figur, som Peter Larsen har brugt i shows og tv-underholdning.
 Erna er en figur i den nordiske mytologi.

Kilde 

Pigenavne
Louis Vierne

Louis Vierne (født 8. oktober 1870 i Poitiers, død 2. juni 1937 i Paris) var en fransk organist og komponist.

Louis Vierne begyndte sin musikalske karriere under César Franck og Charles-Marie Widor ved musikkonservatoriet i Paris. I 1892 blev Vierne Widors assistent ved kirken Saint Sulpice; i 1900 blev han udnævnt til organist ved Paris' domkirke Notre Dame, en stilling han beholdt indtil sin død. Han døde af et slagtilfælde under sin orgelkoncert nr. 1750 i Notre Dame – med foden på den dybe E-pedal.

Vierne var både en fremragende udøvende kunstner og pædagog. Han rejste på mange turnéer i Europa og optrådte i 1927 også i USA. Han underviste ved kirkens Schola Cantorum indtil 1912.

Viernes kompositioner er teknisk krævende med en vanskelighedsgrad, der kulminerer i hans senere symfoniske værker. Hans registreringer udforsker hele det udtræk som er til rådighed på de store symfoniske Cavaillé-Coll-orgler. Hans seks orgelsymfonier regnes for den franske symfoniske stils højdepunkt.

Udvalgte værker 

 Symfoni (i A-mol) - (1907-1908) - for orkester
 Orgelsymfoni nr. 1 (i D-mol) (1898-1899) - for solo orgel
 Orgelsymfoni nr. 2 (i E-mol) (1902) - for solo orgel
 Orgelsymfoni nr. 3 (i F-Mol) (1911) - for solo orgel
 Orgelsymfoni nr. 4 (i G-mol) (1913–1914) - for solo orgel
 Orgelsymfoni nr. 5 (i A-mol) (1923–1924) - for solo orgel
 Orgelsymfoni nr. 6 (i B-mol) (1930) - for solo orgel
 "24 stykker i en fri stil" (herunder Carillon de Westminster) (1913) - for orgel
 "Digtning" (1925) - for klaver og orkester
 "Psyke" (1914) - for sopran og orkester
 Forskellige enkeltstående værker:
 Allegretto
 Tantum ergo
 Ave Maria
 Prélude funèbre
 Communion
 Ave verum
 Triumfmarsj
 Messe Basse
 Triptyque for orgel
 Messe basse pour les défunts
 Meditation for orgel
 Præludium for orgel
 Tre improvisationer
 Messe Solennelle
 Fuga over "In exitu Israel"

Komponister fra Frankrig
Organister fra Frankrig
Orgelkomponister
Franskmænd i 1800-tallet
Franskmænd i 1900-tallet
Romantikkens komponister
Kirkemusikkomponister
Talmud Jerushalmi

Talmud Jerushalmi (eller bare Jerushalmi) er den ældre (nedskrevet mellem det 2. og 4. årh.) og mindre autoritative Talmud i forhold til Talmud Bavli. På trods af navnet er værket samlet i Galilæa, og ikke Jerusalem, da romerne på det tidspunkt havde forbudt jøderne at bo der.

Jødedom
Sven Gårn Hansen

Sven Gårn Hansen (født 10. januar 1961) var redaktør for Ugeavisen Socialisten Weekend fra januar 1999 til april 2001, da avisen lukkede. 

Arbejdede siden (2001-2004) som medredaktør af Modkraft.dk på Mediesyndikatet Monsun, som han var med til at stifte. 

Han har desuden arbejdet som medredaktør af Socialistens forgænger, Den røde tråd (1992-93), og som u-landskonsulent og solidaritetsarbejder i Mellemamerika, først og fremmest Nicaragua (1994-1996, 2004-). 

Han var aktiv i Venstresocialisterne fra 1985, Nicaragua Komiteen (nu Mellemamerika Komiteen) fra 1986, og Enhedslisten fra 1989. 

Han er uddannet i historie og kultursociologi fra Københavns Universitet. Forfatter til bogen "Juan Segundo og Co – en hverdagshistorie fra den tredje verden".

Eksterne henvisninger 
 Interview i Faklen, Faklen (tidsskrift)
 Svend Gårn Hansens blog på Modkraft.dk 

Chefredaktører fra Danmark
Politikere fra VS
Politikere fra Enhedslisten
Historikere fra Danmark
Dansksprogede forfattere fra Danmark
Djævelens kvint

Djævelens kvint er titlen på en roman af den danske forfatter Anne-Marie Vedsø Olesen.
Den udkom på forlaget Gyldendal i år 2002 og handler om den egyptiske kaosgud Seth, der genfødes i nutidens København.

Romanens handling er bygget op omkring egyptisk mytologi og Mozarts opera Tryllefløjten, og titlen hentyder til en musikalsk term inden for harmonilære – den såkaldte tritonus.

Djævelens kvint er første selvstændige del af Seth-trilogien Gudestorm.

Bøger af Anne-Marie Vedsø Olesen
Litteratur i 2002
Tredje Ikaros

Tredje Ikaros er titlen på en roman af den danske forfatter Anne-Marie Vedsø Olesen.

Den udkom på forlaget Gyldendal i år 2004 og handler om den egyptiske kaosgud Seth, der lever et ekstravagant og hedonistisk liv i nutidens London, hvor han forfører den unge kunstnerspire Victoria.

Romanen henter sit stof fra såvel egyptisk som græsk mytologi. Specielt løber den græske myte om Ikaros som underliggende rød tråd i fortællingen om den unge Victoria.

Tredje Ikaros er anden selvstændige del af Seth-trilogien Gudestorm.
Bøger af Anne-Marie Vedsø Olesen
Litteratur i 2004
Lønborg

Lønborg er en by i Vestjylland med , beliggende 18 km nordøst for Nørre Nebel, 5 km vest for Tarm og 8 km sydvest for Skjern. Byen hører til Ringkøbing-Skjern Kommune og ligger i Region Midtjylland.

Lønborg hører til Lønborg Sogn, og Lønborg Kirke ligger i den nordlige ende af byen på en banke oven for Skjern Ås delta. Kirken kan ses viden om og har indvendig en hel hvælving med kalkmalerier. I den sydlige ende af sognet ligger naturområdet Lønborg Hede.

Faciliteter 
2½ km sydvest for Lønborg ligger landsbyen Vostrup. Lønborg og Vostrup har flere fælles faciliteter og fælles foreninger: borgerforening,  husholdningsforening og Vostrup Gymnastik- og Ungdomsforening.
 Lønborg-Vostrups Fælleshus rummer en squashbane og en hal med volleybane og 3 badmintonbaner.
 Vostrup Forsamlingshus har en stor sal og en lille sal.
 KFUM-spejderne har en spejderhytte 1 km øst for Vostrup.
 I Indre Missions missionshus Bethania i Lønborg er der møder et par gange om måneden, bibelstudiekredse og juniorklub mandag aften for børn i 4.-6. klasse.

Historie 
I 1904 blev Lønborg og Vostrup beskrevet således: "Lønborg (1231: Lønæburgh, 1340: Linburgh), ved Landevejen, med Kirke, Præstegd., Skole, Missionshus (opf. 1897), Mølle og Andelsmejeri;...Vostrup, ved Landevejen, med Skole og Forsamlingshus (opf. 1899);"

Kommunen 
Egvad Sogn var anneks til Lønborg Sogn og havde altså ikke egen præst. De to sogne udgjorde Lønborg-Egvad pastorat, men de var to selvstændige sognekommuner i 1966, da de indgik i Egvad Kommune, der blev dannet ved en af de frivillige kommunesammenlægninger forud for kommunalreformen i 1970. Egvad Kommune blev ved strukturreformen i 2007 indlemmet i Ringkøbing-Skjern Kommune.

Stationsbyerne 
Både Lønborg og Vostrup fik station på Nørre Nebel-Tarm Jernbane (1913-1940). Begge byer nåede kun at vokse lidt i banens korte levetid. Ifølge det lave målebordsblad fra 1900-tallet fik de dog telefoncentraler.

Stationsbygningerne er bevaret på Tarmvej 35a i Lønborg og Krogen 1 i Vostrup. Bøelvej i Lønborg er anlagt på banens tracé.

Vostrup Efterskole 
Vostrup Efterskole blev grundlagt i 1990 og specialiserede sig i teater og musik. Den investerede stort i faciliteter hertil, bl.a. et musikhus, som lokale foreninger også kunne benytte. Men skolen måtte lukke 1. juli 2017 efter gennemførelsen af den traditionelle sommerlejr. Der var kun tilmeldt 34 elever i det følgende skoleår, og der skulle være mindst 55 for at konkurs kunne undgås. Skolen havde 13 ansatte.

Koncerthuset der ligger i forbindelse med bygningerne der dannede rammen for Vostrup Efterskole, blev igennem årene besøgt at flere kendte, primært danske, orkestre såsom TV-2, Anne Linnet og Allan Olsen mv.

Kendte personer 
 Matematikeren Agner Krarup Erlang (1878–1929) var født i Lønborg.

Noter

Eksterne kilder/henvisninger 

 Hjemmesiden for Lønborg-Vostrup
 Lønborg Sogn i J.P. Trap: Kongeriget Danmark, 3. udgave, 5. bind 1904, s. 638 f.
 SDFE kortviser: Høje målebordsblade 1842-1899 og lave målebordsblade 1901-1971

Byer i Ringkøbing-Skjern Kommune
Det Forenede Venstre

Det Forenede Venstre var et dansk politisk parti, der stiftedes i 1870 ved en samling af forskellige venstregrupper i Rigsdagen under ledelse af Christen Berg. Partiet havde ved dannelsen omkring halvdelen af medlemmerne i Folketinget og fik valgt Christopher Krabbe til Folketingets formand. Efter folketingsvalget 1872 fik Det Forenede Venstre absolut flertal i Folketinget. Partiet begyndte fra 1875, da Regeringen Estrup tiltrådte, at blive splittet mellem moderate grupper som ville forhandle med regeringen og mere radikale grupper. Bruddet blev åbenlyst omkring 1878-79. Den moderate del af Det Forenede Venstre blev kaldt Moderate Venstre.

Referencer 

Venstre
Etableret i 1870
Tidligere politiske partier i Danmark
Jeg er stadig bange for Caspar Michael Petersen

Jeg er stadig bange for Caspar Michael Petersen er en dansk novellesamling skrevet af Jan Sonnergaard i 2003. Den er navngivet efter en af novellesamlingens mest markante noveller. Novellesamlingen er den tredje i Sonnergaards trilogi, der beskriver de tre samfundsklasser, som blev startet med Radiator (1997) og Sidste søndag i oktober (2001).

Novellesamlingen "Jeg er stadig bange for Caspar Michael Petersen" beskriver overklassen, og samlingen kan ses som Sonnergaards kritik af overklassen, hvilket specielt ses i "Vi skriver 1995 og det bliver bedre endnu" og titelnovellen "Jeg er stadig bange for Caspar Michael Petersen".

Noveller 
 "Formel B"
 "Sara"
 "Søvngænger"
 "Jeg er stadig bange for Caspar Michael Petersen"
 "Bananfluerne"
 "Farvel"
 "Blackout"
 "Ned til søen med Flemming og hans pumpgun"
 "Vi skriver 1995 - og det bliver bedre endnu"
 "Spøgelset på Ottmachauer Steig"

Anmeldelser 
Rå hyperrealisme: De rige er ikke som du og jeg  på sentura.dk
Anmeldelse: JEG ER STADIG BANGE FOR CASPAR MICHAEL PETERSEN AF JAN SONNERGAARD på Litteratursiden.dk

Novellesamlinger
Litteratur i 2003
Svigersønnernes parti

Svigersønnernes parti eller svogerpartiet var en gruppe danske adelsmænd, grupperet omkring Christian 4.s svigersønner, især Corfitz Ulfeldt og Hannibal Sehested. Gruppen havde stor magt i Christian 4.s sidste tid og frem til 1651, hvor Frederik 3. og Rigsrådet styrtede dem.

Danmark i 1600-tallet
A-mennesker og B-mennesker

A-mennesker og B-mennesker er det modsatte af hinanden, og bruges til at beskrive et menneskes døgnrytme og søvnmønster.

A-mennesker 
Et A-menneske er et menneske der følger døgnets rytme mht. søvnvaner. A-mennesker sover på alle tider af døgnet og står op og går i gang med det samme. Begrebet A-menneske er opstået som nødvendig kontra til det moderne begreb B-menneske.

Begrebet A-menneske var førhen indbegrebet af at stå tidligt op.

Undersøgelser har dog vist at dette er usandt da A-mennesker sagtens kan stå op efter 9.

B-mennesker 
Et B-menneske er et menneske tager sig godt tid når de vågner evt. til en ekstra kop kaffe.

De står gerne op så de har god tid til at starte dagen.

B-mennesker var førhen målt på de stod sent op det har intet på sig da de sagtens kan stå op kl 5.

Eksempel
Et eksempel på et A-menneskes søvnvaner kunne se sådan ud:

 Kl 21:00 går i seng
 Kl. 05:00: Vågner

Personen sover altså otte timer.

Noget andet der kendetegner B-mennesker er overgangen fra sovende til vågen. Et A-menneske har typisk en meget kort periode eller overgang mellem disse tilstande, hvorimod B-mennesker bruger længere tid på at falde i søvn eller stå op.

De fleste B-mennesker er tvunget til at følge en "normal" døgnrytme (som A-mennesker); typisk har kun personer med aftenvagter og arbejdsløse mulighed for konsekvent, at følge en forskudt døgnrytme.

Desuden skal det nævnes, at en ganske betydelig del af unge mennesker kan betegnes som "weekend-" eller "ferie-B-mennesker", dog udfases praktiseringen af denne natlige aktivitet konsekvent, når de får børn eller kommer ud på arbejdsmarkedet.

Danske B-mennesker har oprettet foreningen B-samfundet, der kæmper for at samfundet skal indrettes således, at også B-mennesker har den optimale mulighed for at deltage i eksempelvis undervisning, der passer ind i deres døgnrytme.

Eksterne Henvisninger 
 Artikel på helse.dk 
 B-samfundet: Foreningen for B-mennesker  
 Omtale på Politiken.dk

Referencer 

Menneskeadfærd
Begrebspar
Gevindstang

En gevindstang er en metalstang med gevind uden hoveder. Gevindstangen har en skruelinjeformet rille på sin overflade som passer til standardmøtrikker med utilspidsende gevind.

Gevindstænger bruges bl.a. til at støbe ind i fundamenter, så remmen kan skrues på den overskydende del, der stikker op. Gevindstænger er desuden gode til store godstykkelser, da skruer normalt kun leveres i begrænsede længder, f.eks. op til 250 mm, hvor en gevindstang typisk fås i mindst 1000 mm længde.

En gevindstang kan også anvendes som en gearing på en maskine, hvor en hurtig motors rotation skal omsættes til en langsom linear kraft – snegledrev, snekke. Snegledrev anvendes i DVD-drev, CD-afspillere og diskettedrev.

Fastgøringsemner
Modé ani

Mode ani ( hebr. מודה אני) er en kort bøn der af praktiserende jøder fremsiges hver morgen straks efter opvågnen. Bønnen indeholder ikke Guds navn og kan derfor siges før den rituelle håndvask (nagel vasser).

Tekst

Hebraisk 
.מודה אני לפניך, מלך חי וקים, שהחזרת בי נשמתי בחמלה, רבה אמונתך

Translitteration 
Mode ani lefanekha, melekh chaj vekajam, shehechezarta bi nishmati bechemla, 
raba emunatekha.

Dansk oversættelse 
Jeg takker Dig, levende og evige Konge, at Du i barmhjertighed har givet mig min sjæl tilbage, 
stor er Din troskab.

Om bønnen 
Der holdes en kort pause mellem ordene בחמלה (bechemla) og רבה (raba).

Jødedom
Kirkeby (Humlum Sogn)

Kirkeby er en proprietærgård beliggende i Humlum Sogn. Struer Kommune. 

Gården nævnes ifølge Trap Danmark første gang i år 1582 som Kirckebye, derefter som Kirkeby og senere Kirkebygaard.

I 1689 var Kirkeby registreret som Ryttergods ejet af Kong Christian V (1670-1699), tilordnet Rytterdistrikt 1. jydske nationale regiment i Holstebro. Kirkeby stillede med to ryttere.

Den nuværende hovedbygning blev opført i år 1906.

Hovedbygningen har undergået flere forandringer gennem tiden.

 

Hovedbygningen er erklæret bevaringsværdig.

Gården ejes i dag af forfatter, Palle Lykke Ravn

Ejere 
 1689 – ????: Kong Christian V
 ???? – 1792: Hans Billeschou
 1792 – 1801: Birgithe Madsdatter
 1801 – 1811: Anders Jensen
 1811 – 1845: Jacob Madsen
 1845 – 1895: Christen Jacobsen
 1895 – 1907: Mads Christian Mikkelsen
 1907 – 1908: Christian Brandt
 1908 – 1913: Christen Christensen
 1913 – 1913: Christian Nielsen Dahl
 1913 – 19??: Jens Christian Pedersen Bæk
 19?? – 1987: Aage Bernhard Bæk
 1987 – 1987: Kristian Bæk
 1987 – 1989: Egon Damholt
 1989 – 1989: Henning Sørensen
 1989 – 2006: Jørgen Vestbjerg
 2006 – : Palle Lykke Ravn

Eksterne henvisninger 
 Kirkebygaard

Proprietærgårde
Bygninger, konstruktioner og anlæg i Struer Kommune
Klaxons

Klaxons er et engelsk indie rockband dannet i 2005 i London, England. Ligesom flere andre bands som f.eks. Arctic Monkeys har de gjort deres musik frit tilgængelige på MySpace.

Debutalbum Myths Of The Near Future udkom den 29. januar 2007 og albummet vandt
Mercury Music Prize samme år. Gruppen står i spidsen for den nye ravebølge, også kaldt New Rave. De har bl.a. optrådt på Roskilde Festival 2007.

Diskografi 
Myths of the Near Future (2007)
Surfing the Void (2010)

Eksterne henvisninger 
 Bandets officielle hjemmeside 

Fra DR P3 playlistnyt
Musikgrupper fra Storbritannien
Har spillet på Roskilde Festival
Alpha (Magic: The Gathering)

Alpha er titlen på den første serie i samlekortspillet Magic: The Gathering. Serien blev udgivet tirsdag d. 5. august 1993 og indeholder 295 forskellige kort.

Magic: The Gathering
Beta (Magic: The Gathering)

Beta er titlen på den anden serie i samlekortspillet Magic: The Gathering. Serien blev udgivet i oktober 1993 og indeholder 302 forskellige kort.

Magic: The Gathering
Unlimited (Magic: The Gathering)

Unlimited er titlen på den trejde serie i samlekortspillet Magic: The Gathering. Serien blev udgivet i december 1993 og indeholder 302 forskellige kort.

Magic: The Gathering
Anders Iwers

Anders Iwers (født 6. oktober 1972) er en svensk bassist for bandet Tiamat.
Han er bror til den nuværende bassist i In Flames Peter Iwers. Anders er rimelig kendt på den svenske heavy metal-scene. Han har spillet i bands som Desecrator, Ceremonial Oath, Cemetary, Mercury Tide og In Flames.

Diskografi

Ceremonial Oath
Wake the Dead (1990) – demo under Desecrator moniker
Black Sermons (1990) – demo under Desecrator moniker
Promo 1991 (1991) Demo
Lost Name of God (1992)
The Book of Truth (1993)
Carpet (1995)

Cemetary
Black Vanity (1994)
Sundown (1996)

Tiamat
A Deeper Kind of Slumber (1997)
For Her Pleasure (1999) EP
Skeleton Skeletron (1999)
Judas Christ (2002)
Prey (2003)
Amanethes (2008)The Scarred People (2012)

Dark TranquilityAtoma (2016)Moment (2020)

In FlamesLunar Strain (1994) – gæstesolist på numrene "In Flames" og "Upon an Oaken Throne"; guitar på 1993 demo tracks

The Awesome MachineUnder the Influence (2002) – gæstesolist på "Kick"

RickshawDouble Deluxe (2001) – gæstesolist på "Life in Hypercolor"

AvatariumAll I Want (2014)  – bassist på livesangeThe Girl With The Raven Mask'' (2015) – bassist på "Hypnotized", "Ghostlight" og "The Master Thief"

Eksterne henvisninger 

 

Bassister fra Sverige
Heavy metal-musikere fra Sverige
Michael Rogers

Michael Rogers (født 20. december 1979 i Barham) er en australsk tidligere professionel landevejsrytter, som sluttede sin karriere hos det russiske World Tour-hold .

Michael Rogers blev knyttet til det italienske hold Mapei i 2000 og fuldtidsprofessionel fra 2001. Han kom senere på Quick Step-Davitamon og Quick Step-Innergetic. I 2005 gik han over til Team High Road, som i 2009 skiftede navn til .

Rogers har tidligere været en af de bedste enkeltstartsryttere og blev verdensmester i enkeltstart tre gange: 2003, 2004 og 2005. I 2003 overtog han titlen efter den oprindelige vinder, David Millar, som blev diskvalificeret for doping. 

Rogers har deltaget i tre olympiske lege. Første gang var i 2000 på hjemmebane i Sydney, hvor han kørte holdforfølgelsesløb (4.000 m på bane) sammen med Brett Aitken, Graeme Brown, Brett Lancaster og Bradley McGee. I kvartfinalen var de uheldige at møde de senere guldvindere fra Tyskland, idet deres tid var bedre end vinderne af de tre øvrige kvartfinaler. Dermed blev de samlet nummer fem.

Ved OL 2004 i Athen kørte han landevejsløb. I linjeløbet var han blandt den store gruppe, der ikke fuldførte. I enkeltstarten blev han i første omgang nummer fire, men da vinderen, Tyler Hamilton, i 2011 indrømmede brug af doping gennem sin karriere, fratog IOC hans guldmedalje fra 2004, så de øvrige deltagere rykkede en tak op. Dermed blev russiske Vjatjeslav Jekimov guldvinder, amerikanske Bobby Julich sølvvinder, og Rogers blev tildelt bronzemedaljen.

I Beijing ved OL 2008 var Rogers i linjeløbet med i det afgørende udbrud, hvor seks ryttere stak af fra frontgruppen på sidste omgang. Davide Rebellin, der kom ind som nummer to, blev dog senere diskvalificeret for brug af ulovlige midler, så Rogers, der kom sidst i mål i spurten blandt denne gruppe, blev derfor nummer fem. I enkelstarten blev han nummer otte.

Rogers' sidste OL var i 2012 i London, hvor han blev nummer 90 i linjeløbet og nummer seks i enkeltstart.

Vigtige resultater 
 Verdensmester i enkeltstart (2003, 2004, 2005)
 9. plads sammenlagt i Tour de France 2006 
 3. plads i enkeltstart i OL i Athen 2004

Referencer

Eksterne henvisninger 

Mandlige cykelryttere fra Australien
Verdensmestre i enkeltstart
Deltagere for Australien ved sommer-OL 2000
Deltagere for Australien ved sommer-OL 2004
Deltagere for Australien ved sommer-OL 2008
Deltagere for Australien ved sommer-OL 2012
Olympiske bronzemedaljevindere fra Australien
Glenn Ljungström

Glenn Ljungström (født 7. september 1974) er en svensk musiker og den originale guitarist fra In Flames sammen med Jesper Strömblad. Ljungström var med i bandet i over syv år og var med på indspilningerne til Lunar Strain, The Jester Race, Black-Ash Inheritance og Whoracle. Senere sluttede han sig til Jespers sideprojekt Dimension Zero men forlod bandet i 2003 og sluttede sig så til dem igen i 2005.

Projekter 
 In Flames – Guitar (1990-1997)
 HammerFall – Guitar (1995-1997)
 Dimension Zero – Guitar

Eksterne henvisninger 
 Dimension Zero hjemmeside
 In Flames hjemmeside
 

Guitarister fra Sverige
Heavy metal-musikere fra Sverige
The Simpsons Hit & Run

The Simpsons Hit & Run er et action-/adventure-spil baseret på The Simpsons-tegnefilmene. Hit & Run blev udgivet i USA d. 16. september 2003, og i Europa d. 24. oktober 2003.

Det blev udviklet af Radical Entertainment, og udgivet af Vivendi Universal til Nintendo GameCube, Xbox, PlayStation 2, og Windows-baserede computere.

For at gøre spillet mere tro til serien, er alle dialogerne og historien skrevet af forfatterne bag The Simpsons, og alle figurene har deres originale stemmer.

Referencer

Eksterne henvisninger 
 

Computerspil fra 2003
GameCube-spil
PlayStation 2-spil
Windows-spil
Xbox-spil
Marco Pinotti

Marco Pinotti (født 25. februar 1976 i Osio Sotto, Italien) er en italiensk  tidligere professionel landevejsrytter. Han vandt 28 løb som amatør før han blev professionel i 1999 med holdet Lampre-Daikin. På den 15. etape af Tour de France 2001 kom han på andenpladsen, efter belgieren Rik Verbrugghe. I 2004 gik han til Saunier Duval-Prodir, og fra 2007 Team High Road.

Eksterne henvisninger 

Mandlige cykelryttere fra Italien